‘ভূত বাংলো’, কবে মুক্তি অক্ষয়ের বহু প্রতীক্ষিত ছবির?

ওয়েব ডেস্ক: অক্ষয় কুমার (Akshay Kumar) আর প্রিয়দর্শন জুটি বলিউডকে একের পর এক হিট ছবি উপহার দিয়েছে। সেই জুটিই আবার নতুন ছবি নিয়ে আসত চলেছেন পর্দায়। ‘ভূত বাংলো’ (Bhooth Bangla) বহুদিন আগে থেকেই এই ছবি নিয়ে দর্শকের মনে প্রশ্ন জেগেছে যে কবে মুক্তি পাবে অক্ষয় কুমার অভিনীত এই ছবি? এবার এল তার উত্তর। সামনে এল মুক্তির দিন।ছবির মুক্তির তারিখ প্রকাশিত হওয়ায় ভক্তদের মধ্যে উত্তেজনা অনেকটাই বেড়ে গিয়েছে।

দীর্ঘ ১৪ বছর পর ফের জুটি বাঁধছেন অক্ষয়কুমার-প্রিয়দর্শন জুটি। পরিচালক প্রিয়দর্শনের পরিচালনায় ‘ভূত বাংলো’ ছবিতে মুখ্যভূমিকায় দেখা যাবে তাঁকে। বালাজি মোশন পিকচার্সের সোশাল মিডিয়া হ্যান্ডেলে একটি পোস্ট করে জানানো হয়েছে ‘বাংলো থেকে একটি খবর এসেছে। বাংলোর দরজা খুলবে আগামী ১৫ মে ২০২৬ এ।’ বলে রাখা ভালো এর আগেই ছবির টিম তাদের জয়পুরের সেট থেকে একটি ছবি পোস্ট করেছিল। ক্যাপশনে লেখা ছিল, ‘কিছু বিষয় সময়ের সঙ্গে সঙ্গে আরও বিশেষ হয়ে ওঠে এবং বিশেষ সময়ে হয়।’এই ছবির হাত ধরে পঁচিশ বছর পরে ফের একসঙ্গে পর্দাভাগ করবেন তব্বু ও অক্ষয়। তবে বাঙালি দর্শকের যা সবথেকে বড় প্রাপ্তি হতে চলেছে এই ছবি থেকে তা হল নতুনভাবে ‘ভূত বাংলো’তে যিশু সেনগুপ্ত। একই সঙ্গে ছবিতে একটি ক্যামিও (আইটেম নাম্বার) রয়েছে শেহনাজ গিলের।